
أبو بكر الصديق
ئەبو بەكری صديق

اللغة الكردية – زمانی كوردی
شيخ هيثم سرحان – شەیخ هەیسەم سەرحان

مافی چاپكردن و بڵاوكردنەوە رێگەپێدراوە بۆ هەموو موسڵمان

ئه‌بوبه‌كری صديق - ڕه‌زای خوای لێ بێت -
ئه‌گه‌ر بگه‌ڕێیت به‌دوای به‌وه‌فاترین هاوه‌ڵ و به‌ڕێزترین هاوڕێدا ئه‌وا وه‌كو ئه‌بوبه‌كری صديق - ڕه‌زای خوای لێ بێت -نادۆزنه‌وه‌. ناوی ته‌واوی (عبدالله ـی كوڕی ئه‌بوقوحافه‌ عوسمانی كوڕی عامری كوڕی عه‌مری قوره‌شی ته‌یمی)ـیه‌، بازرگانێكی سه‌ركه‌وتوو بوو و له‌هه‌موو كه‌سێك زیاتر شاره‌زای زانستی ڕه‌چه‌ڵه‌ك بوو. خۆشه‌ویستی هۆزه‌كه‌ی بوو، خاوه‌نی ڕه‌وشتێكی جوان و هاوڕێیه‌تیه‌كی باش بوو، دایكه‌ عائیشه‌ - ڕه‌زای خوای لێ بێت - ده‌فه‌رموێت: (ئه‌بوبه‌كر له ‌سه‌رده‌می پێش ئیسلام مه‌ی له‌سه‌ر خۆی حه‌رام كردبوو) یه‌كه‌م كه‌س بوو له‌ پیاوان مسوڵمان بوو پاشان بووه‌ بانگخوازێك بۆ ئیسلام، جا له‌سه‌ر ده‌ستی ئه‌و كۆمه‌ڵێكی زۆر له‌ هاوه‌ڵان مسوڵمان بوون. له‌وانه‌ عوسمانی كوڕی عه‌ففان و زوبه‌یری كوڕی عه‌وام و سه‌عدی كوڕی ئه‌بو وه‌قاس و ته‌ڵحه‌ی كوڕی عوبه‌یدوڵڵا و ئه‌بو عوبه‌یده‌ی كوڕی جه‌ڕاح - ڕه‌زای خوا له‌ هه‌موویان بێت - .
هه‌ندێك له‌ بێ باوه‌ڕان ویستیان گومان بخه‌نه‌ دڵیه‌وه‌ به‌رامبه‌ر به‌ پێغه‌مبه‌ری خوا (صلى الله علیه وسلم) كاتێك هه‌واڵی گه‌شته‌كه‌ی ئیسرای پێدرا. ئه‌بوبه‌كر فه‌رمووی: من باوه‌ڕی پێ ده‌كه‌م ئه‌گه‌ر له‌وه‌ دوورتر بڵێت، من باوه‌ڕی پێ ده‌كه‌م كه‌ هه‌واڵی ئاسمانمان بۆ ده‌هێنێت به‌یانیان یان ئێواران. ئه‌و باشترینی هاوه‌ڵانه‌ به‌ ڕه‌هایی، ئیبن عومه‌ر - ڕه‌زای خوای لێ بێت - فه‌رموویه‌تی: ئێمه‌ باشترین كه‌سمان دیاری ده‌كرد له‌سه‌رده‌می پێغه‌مبه‌ری خوادا(صلى الله علية وسلم) جا باشترینیان ئه‌بوبه‌كری صديق بوو ئه‌مجار عومه‌ری كوڕی خه‌تتاب ئه‌مجار عوسمانی كوڕی عه‌ففان. وه له‌ ڕیوایه‌تێكی تردا هاتووه‌: كه‌وا له‌سه‌رده‌می پێغه‌مبه‌ری خوادا هیچ كه‌سێكمان به‌راورد نه‌ده‌كرد به‌ ئه‌بوبه‌كر ئه‌مجار عومه‌ر ئه‌مجار عوسمان.
هاوڕێیه‌تی پێغه‌مبه‌ری خوای كردووه‌ (صلى الله علیه وسلم) له‌كاتی هیجره‌تدا، و به‌ نه‌فس و ماڵ سه‌ری خست، جا خوای گه‌وره‌ مه‌دحی كرد و فه‌رمووی: ﭽ ﮥ  ﮦ  ﮧ  ﮨ  ﮩ  ﮪ  ﮫ   ﮬ  ﮭ  ﮮ  ﮯ  ﮰ  ﮱ  ﯓ  ﯔ  ﯕ      ﯖ  ﯗ   ﯘ  ﯙ  ﯚ  ﯛ  ﯜﯝ  ﭼ التوبة: ٤٠ }. واته : ئەگەر پێغەمبەری خوا (صلى الله علیه وسلم) سەرنەخەن و لەگەڵیدا جیهاد نەكەن ئەوە بەدڵنیایی خوای گەورە پێغەمبەری خوای (صلى الله علیه وسلم) سەرخست , كاتێك كافران لە مەككە دەریان كرد كە یەكێك بوو لە دوو كەسەكە: كە پێغەمبەری خواو (صلى الله علیه وسلم) ئەبوبەكر بوو (خواى لێ ڕازی بێت) , كاتێك لە ئەشكەوتەكەدا بوون لە شاخی (ثەور) كە نزیكە لە مەككە لە كاتى كۆچ كردنیان بۆ مەدینە , كاتێك كە پێغەمبەری خوا  صلى الله علیه وسلم  بە هاوڕێكەی ئەفەرمووێ كە ئەبوبەكرە: خەفـەت مەخـۆ خـوای گەورە لەگەڵمانە (بە بیستن و بینین و تواناو دەسەڵات و سەرخستن) .
هه‌موو سامانه‌كه‌ی له‌پێناو خوا به‌خشیوه‌، پێغه‌مبه‌ری خوا (صلى الله علیه وسلم) پێی فه‌رموو: ((ئه‌ی ئه‌بوبه‌كر چی شتێكت بۆ خێزانه‌كه‌ی خۆت جێ هێشتووه‌؟)) فه‌رمووی: خوا و پێغه‌مبه‌ره‌كه‌یم بۆ جێ هێشتوون. 
 له‌پاش پێغه‌مبه‌ری خوا (صلى الله علیه وسلم) خیلافه‌تی گرته‌ ده‌ست، مورته‌ده‌كانی له‌ناو برد و خوای گه‌وره‌ له‌سه‌ر ده‌ستی ئه‌و ئیماندارانی دامه‌زراو كرد، و ئه‌وانه‌ی زه‌كاتیان نه‌دا كوشتاری له‌گه‌ڵ كردن و فه‌رمووی: سوێند به‌خوا ئه‌گه‌ر ڕێگریم لێ بكه‌ن له‌ گێسكێك كه‌ به‌ پێغه‌مبه‌ری خوایان ده‌دا(صلى الله علیه وسلم). ئه‌وا كوشتاریان له‌گه‌ڵ ده‌كه‌م له‌سه‌ر نه‌دانی. 
ئه‌بوبه‌كر له‌ شه‌وی سێ شه‌ممه‌دا له‌ مانگی جه‌مادی دووەمدا له‌ ساڵی 13ـی كۆچی كۆچی دوایی كرد، كه‌ ته‌مه‌نی 63 ساڵ بوو، و له‌ ته‌نیشتی پێغه‌مبه‌ری خوادا (صلى الله علیه وسلم ) نێژرا له‌ ژووره‌كه‌یدا، خوای گه‌وره‌ لێی ڕازی بوو و ئه‌ویش ڕازی بوو له‌ پاداشته‌كه‌ی خوای گه‌وره‌.

